Mozoleon

Ur mozoleon a zo ur monumant-kañv a vent vras. Dont a ra ar ger eus Mausolos, anv satrap (gouarnour) proviñs Karia en Azia-Vihanañ, a voe savet evitañ ur bez meur er IVe kantved kt JK, mozoleon Halikarnassos, unan eus Seizh Marzh ar Bed.

Ur mozoleon a zo ur bez, ennañ emañ korf an den marv eta (pe meur a zen), pa n'emañ ket en ur bolz-eñvor. Ar mozoleonoù brasañ a zo bet pe a vez c'hoazh savet evit enoriñ un den meur, met re bihanoc'h a oa bet savet ivez gant an noblañs e Henroma. Pa teuas ar gristeniezh da vezañ ar relijion vrasañ e voe paouezet da sevel anezho.Paul Veyne, in A History of Private Life: I. From Pagan Rome to Byzantium, Veyne, emb. (Gwask Skol-veur Harvard) 1987:416.
Mozoleon Aogust a zo e Campus Martius e Roma. Savet e voe adalek -28, diwar skouer mozoleon Aleksandr Veur moarvatJean-Luc Lamboley, Lexique d'histoire et de civilisation romaines, Ellipses, Pariz, 1995 , 247.. Hemañ a welas mozoleon Mausolos e -334, pe da nebeutañ ne lakaas ket anezhañ da vezañ distrujet  e-pad sez HalikarnassosAnabasis gant Arrian, rann V..
Bez-meur Hadrian (marvet e 138) eo mozoleon brudetañ mare Henroma. Deuet eo da vezañ Kastell Sant'Angelo hiziv e Roma.

Kerkent ha dibenn ar Iañ kantved goude JK en em astennas model ar « mozoleon-templ » e proviñsoù an Impalaeriezh. Tres an hengoun latin a oa gantañ : cella, pronaos, tal uhelaet war ur podium ha gant diri dirazañ. Mozoleon Lanuèjols e departamant Losera a zo ur skouer vat anezhañTitouroù dastumet war lec'hienn internent mozoleon Lanuèjols..

Ar mozoleonoù a zeuas da vezañ war ar c'hiz endro en amzer vodern en Europa hag en he zrevadennoù.

 Mozoleonoù brudet 
 Mozoleonoù ar ragistor 
 karn Barnenez, etre -4 300 ha -4 200 (Plouezoc'h, Breizh)
 Mozoleonoù an Henved  
 Mozoleon Halikarnassos, savet etre -353 ha -350 (Turkia)
 Sôma, mozoleon Aleksandr Veur, marvet e -323 (Ejipt)
 mozoleon an impalaer Qin, hag e viliadoù a soudarded e pri poazh (Sina)
 mozoleon Hadrian, bremañ Kastell Sant'Angelo (Roma, Italia)
 Mozoleon Aogust (Italia)
 mozoleon Moretania (Aljeria)
 mozoleon Dougga]] (Tunizia)
 mozoleon Glanum (Sant-Romieg, Provañs)
 mozoleon Lanuèjols (Okitania)
 Medrasen (Aljeria)
 mozoleon Galla Placidia (Ravenna, Italia)
 mozoleon Teodorig Veur (Ravenna, Italia)
 mozoleon Kirus (Iran)
 bez Tin Hinan (Sahara aljerian)

 Mozoleonoù ar bed modern 
 mozoleon Abakh Khoja (Xinjiang, Republik Pobl Sina)
 mozoleon Fakhr ad-Dîn ar-Râzî (Herat, Afghanistan)
 Taj Mahal (Agra, India)
 Tourbet El Bey (Tunizia)

 Mozoleonoù ar bed a vremañ 
 mozoleonoù Tombouctou (Mali)
 mozoleon Mochamed V (Rabat, Maroko)
 mozoleon Atatürk (Ankara, Turkia)
 mozoleon Hô Chi Minh (Hanoi, Viêt Nam)
 mozoleon Cheikh Ahmadou Bamba (Senegal)
 mozoleon Lenin (Moskov, Rusia)
 mozoleon Lluís Companys (Barselona, Katalonia)
 mozoleon Sun Yat-sen (Nanjing, Republik Pobl Sina)
 mozoleon Tchang Kai-chek (Taipei, Republik Sina)
 mozoleon Georgi Dimitrov, (Sofia, Bulgaria]]), distrujet e 1999.
 mozoleon Mao Zedong (Beijing, Republik Pobl Sina)
 piramidenn Tirana (Tirana, Albania)
 mozoleon Bourguiba (Monastir, Tuinizia)
 monzoleon Curzio Malaparte (Italia)
 palez an Heol Kŭmsusan (Pyongyang, Norzhkorea)
 mozoleon Souc'hbaatar]] (Oulan Bator, Mongolia)
 mozoleon Che Guevara (Santa Clara, Kuba)
 mozoleon an ayatollah C'homeini (Teheran, Iran)
 tour-tan Koulm (Santo Domingo Este)
 mozoleon MAoris Saks (1696-1750) en Iliz Sant-Thomaz (Strasbourg, Elzas) 
 mozoleon Laurent-Désiré Kabila (Kinshasa, Republik Demokratel Kongo)
 mozoleon Yasser Arafat (Ramallah, Palestina) / Mouqata'a

 Daveoù 

Rummad:Mozoleonoù